Ποια είσαι;
Σε λένε Ον-νιόνι;
Ναι.
Συνάντησες ληστές καθώς διέσχιζες τον ποταμό Ντουμάν;
Έτσι έχασες την οικογένειά σου;
Εσύ έζησες,
αλλά έσφαξαν την υπόλοιπη οικογένειά σου.
Σε ενοχλεί αυτό;
Απάντησέ μου.
Δεν έχεις τρόπους; Σε ρωτάει μεγαλύτερος.
Εγώ…
Εγώ δεν προκαλώ προβλήματα.
Αφήστε με να μείνω λίγες μέρες.
Όταν νιώσω λίγο καλύτερα, θα φύγω χωρίς να ενοχλήσω…
Πάψε, δεν εννοείς όσα λες.
Φαίνεσαι έξυπνη. Σταμάτα να υποκρίνεσαι.
Έλα, λοιπόν.
Για όσες δυσκολίες σού πέταξε η ζωή στον δρόμο
δεν φταις εσύ.
Εμείς…
Εμείς φταίμε.
Εμείς αφήσαμε να καταστραφεί το Τζόσον
και να το καταλάβουν άλλοι.
Εδώ πλουτίζεις αν ακολουθείς τους Γιαπωνέζους
και επιβιώνεις αν προδώσεις τους συμπατριώτες σου.
Εμείς φτιάξαμε αυτόν τον κόσμο.
Γι' αυτό, λυπάμαι συνεχώς.
Λυπάμαι που κάναμε τον κόσμο έτσι,
λυπάμαι που πρέπει να ζεις σ' αυτόν…
Και λυπάμαι που σε κάναμε
να πολεμάς.
Δεν πιστεύω όλα αυτά που είπες, ότι θα φύγεις.
Βολέψου εδώ.
Θα χρειαστείς τους συμπατριώτες σου.
-Τώρα που δεν έχουμε χώρα. -Κύριε.
Γιατί με λες "κύριο";
Εμείς μόνο απομείναμε από τις οικογένειές μας.
Να με λες "πατέρα" στο εξής.
Σου λέω ότι μπορείς να βασίζεσαι πάνω μου.
Κι εγώ θα σε θεωρώ κόρη μου
και θα βασίζομαι πάνω σου.
Να φας μέχρι που να φουσκώσει η κοιλιά σου.
Κανείς δεν θα σε κρίνει.
ΤΟ ΑΣΜΑ ΤΩΝ ΛΗΣΤΩΝ
Για να φάει ήρθε;
Γιατί χλαπακιάζει πατάτες;
Δεν με νοιάζει αυτό.
Ακούστε με καλά.
Αν πάει να κάνει τίποτα, θα τη διαλύσω.
Πολύ καλύτερα τώρα.
Ήταν πολύ νόστιμο.
Κι ας ήταν πατάτες.
Με τόσες ληστείες, λογικό να πεινάς.
Αφού χόρτασες, λέγε.
Τι κάνεις εδώ;
Δεν ήρθα για σένα.
Τον Λι Γιουν ήρθα να δω.
Μην ανησυχείς εσύ.
Ο Γιουν δεν είναι εδώ.
Είσαι μόνη σου. Μάλλον δεν έχεις τίποτα.
Ούτε τα λεφτά ούτε το κορίτσι.
Δεν σου ξεφεύγει τίποτα εσένα.
Έχεις δίκιο. Είμαι πανί με πανί.
Αλλά αν δεν βρω τον Λι Γιουν, θα με σκοτώσουν.
Θα μου τινάξουν τα πέταλα.
Γι' αυτό, κύριε Τσε,
θα μείνω μέχρι να έρθει…
Δεν θα το επιτρέψω.
Θα προσπαθήσεις να τον σκοτώσεις πάλι.
Ακούστε τι λέει.
Γιατί τον υπερασπίζεσαι;
Μάλλον γίνατε φίλοι.
Τον θεωρώ οικογένειά μου.
Όπως εσένα κάποτε.
Κύριε Τσε,
να μη θεωρείς οικογένεια κάποιον σαν τον Λι Γιουν.
Μάλλον δεν σου τα είπε όλα.
Ξέρεις τι σου έκανε; Αυτός…
Τέλος πάντων.
Δεν έχω χρόνο γι' αυτά.
Θα μιλήσω ευθέως.
Πρέπει να σκοτώσω τον Γιουν.
Όχι επειδή το θέλω,
αλλά, αν δεν το κάνω, θα μπλέξω.
Μπορεί να μπλέξεις περισσότερο αν τον κυνηγήσεις.
Μα είναι ξεκάθαρο.
Τι θα κάνει ένας γέρος με τα τσιράκια του;
Τίποτα. Τίποτα απολύτως.
Άσε τα πολλά λόγια και φύγε.
Θα 'ναι καλύτερα για σένα.
Δεν θέλω να σας κάνω κακό.
Τι γελοίο.
Άκου εδώ.
Πολύ μιλάς, κοριτσάκι.
Σταμάτα.
Τι λες; Αυτή είναι αναιδέστατη.
Σταμάτα, ανόητε, αν δεν θες να σε πυροβολήσει.
Τι; Με τι όπλο;
Τι;
Κοίτα από κάτω.
Αν δεν θες να γεμίσεις τρύπες, γύρνα στη γωνιά σου.
Να συνεχίσω. Τι ήθελε με την πελάτισσά μου ο Γιουν;
Εσύ τον έβαλες;
Εσύ τον έβαλες, σωστά;
Άρα δεν ήταν για τα λεφτά.
Εξαιτίας της δουλειάς της;
Για τον σιδηρόδρομο του Γκάντο;
Αν φτιαχτεί ο σιδηρόδρομος, θα πληγεί ο λαός του Τζόσον.
Πρέπει να το εμποδίσουμε.
Δηλαδή, το έκανες για τον λαό του Τζόσον.
Ο Λι Γιουν δεν σκέφτεται έτσι, όμως.
Γιατί εκπλήσσεστε;
Δεν το ήξερες; Την άφησε να ζήσει.
Εκείνη τη στιγμή, πίστεψα ότι όλα τελείωσαν.
Ήταν κοντά της και είχε πολύ χρόνο.
Νόμιζα ότι θα την πυροβολούσε πέντε φορές.
Αλλά
δεν το έκανε.
Γι' αυτό, κύριε Τσε,
αν σκέφτεσαι να σκοτώσεις τη Ναμ Χι-σιν
για να φροντίσεις για την ασφάλεια του Τεπιόνγκ-ντονγκ,
μην εμπιστεύεσαι στον Λι Γιουν, να το αναλάβεις εσύ.
Δεν μπορεί να τη σκοτώσει.
Εσύ εκεί, γυαλάκια.
Το είδες στο τρένο.
Κι εσύ, μπουμπούνα.
Κι εσύ δεν το είδες;
Όχι, δεν το είδα.
Εσύ είσαι ο άσχημος.
Εγώ…
Σ' εσένα μιλάω εγώ.
Πες κάτι. Κι εσύ το είδες.
Μουγκός είσαι; Γι' αυτό μιλάς με τα μάτια…
Μωρή βρομιάρα!
Έλα εδώ, θα σου ανοίξω το κεφάλι…
Σταματήστε!
Το χέρι σου.
Να δω το χέρι σου!
Τσεκούρι, να πάρει;
Σε ποιον αιώνα ζεις;
Άσε το κάτω.
Κατέβασε το όπλο.
Νομίζω ότι είπαμε όσα είχαμε να πούμε.
Άσε ήσυχο τον Γιουν και γύρνα στο Χανσόνγκ.
Για το καλό σου το λέω, Ον-νιόνι.
Εγώ φροντίζω τον εαυτό μου.
Να κοιτάς τη δουλειά σου.
Δεν μπορώ να γυρίσω στο Γκιονγκσόνγκ.
Προτείνω να βρεις τον Λι Γιουν το συντομότερο.
Μπορεί να το σκάσει μαζί της.
Ήμασταν νέοι.
Και εγώ
και η Χι-σιν.
Κύριε, μάθαμε πού είναι αυτός που μεταφέρει τα χρήματα.
Τι; Πώς έτσι ξαφνικά;
Πριν μερικές μέρες, είχαμε λιποτάκτες από το Τζόσον.
Βρέθηκαν νεκροί στον σιδηροδρομικό σταθμό του Τζονγκγουολτζίν.
Αλλά πριν λιποτακτήσουν,
άφησαν μήνυμα για έναν αξιωματικό από το Τζόσον.
Θα μπεις επιτέλους στο θέμα;
Ή μήπως να πάρω έναν υπνάκο;
Όχι, θα σας πω, κύριε.
"Στις 5 Σεπτέμβρη, θα φτάσουν 200.000 γουόν στο Τσανγκτσούν.
Ξέρουμε και το εφεδρικό σχέδιο.
Ο σταθμός Τζονγκγουολτζίν, νοτιοανατολικά του Τσανγκτσούν.
Θα κάνουμε τους ληστές και θα πάρουμε τα λεφτά".
Αυτά είπαν στον αξιωματικό φίλο τους
πριν λιποτακτήσουν.
Άρα μου λες
ότι τους σκότωσε ο μεταφορέας που ψάχνουμε
και οι συνεργοί του πλησιάζουν το Τζονγκγουολτζίν.
Ναι, κύριε.
Ετοίμασε τους άντρες. Θα πάμε στο Τζονγκγουολτζίν.
Ξυπνήσατε.
Πώς νιώθετε;
Πού είμαστε;
Στο χωριό Γκουανγκμιόνγκ. Εγκαταστάθηκαν οι Ντάουρ πρόσφατα εδώ.
Οι χωρικοί μάς βοήθησαν πολύ.
Πόσο καιρό είμαι εδώ;
Τρεις μέρες.
Πού πηγαίνετε;
Έχασα τρεις μέρες. Δεν έχω χρόνο.
Δεν μπορείτε να ταξιδέψετε έτσι.
Καλά είμαι.
Δεσποινίς.
Άφησέ με.
Πρέπει να βρω τρόπο να παραδώσω τα χρήματα.
Θα το ψάξω εγώ. Εσείς πρέπει να γίνετε καλά πρώτα.
Όχι, θα το φροντίσω μόνη μου.
Γι' αυτό, μην ανακατεύεσαι.
Κύριε Τσε!
Βρήκαμε τον Γιουν.
Βρες τον γρήγορα.
Πήγαινέ με στον Λι Γιουν.
Υπάρχει ένα χωριό των Ντάουρ στα 40 χλμ. νοτιοανατολικά.
-Εκεί είναι. -Και η κοπέλα;
Μαζί του είναι.
Τους είδε ο Σαν-γκουν.
Θα του μιλούσε, θα τον ρωτούσε τι έχει πάθει.
Αλλά σε άκουσε και συγκρατήθηκε.
Τέλος πάντων.
Ο Σαν-γκουν και οι άλλοι περιμένουν στον δρόμο.
Δεν φεύγουν…
Άλλο είναι το θέμα.
Το θέμα είναι τι ακολουθεί.
Λες το αφεντικό να μας αφήσει να τη σκοτώσουμε;
Τι θα κάνεις αν φτάσει εκεί το πράγμα;
Πηγαίνετε.
Υποθέτω ότι ο Γιουν θα έχει μια μοιραία συνάντηση.
Τι έπαθε αυτός;
Χρόνια πολλά!
Να είσαι πολύχρονος!
Συγγνώμη.
Ταράχτηκα με όλα όσα συνέβαιναν
και με παρέσυραν τα συναισθήματά μου.
Συγγνώμη που σκέφτηκα και φέρθηκα εγωιστικά.
Είμαι εντάξει.
Μη σας απασχολεί.
Πώς γίνεται;
Ήμουν πολύ αγενής με αυτόν που μου έσωσε τη ζωή.
Έμαθα ότι με φρόντιζες για τρεις μέρες και τρεις νύχτες.
Ποιος σας το είπε αυτό;
Ο αρχηγός του χωριού εκεί πέρα.
Ένιωθα ότι εκμεταλλευόμουν τη φιλοξενία τους.
Δεν είχα ύπνο. Δεν ένιωθα κούραση για τρεις μέρες.
Έπρεπε να κάνω κάτι και…
Δεν ήταν μόνο επειδή ανησυχούσα για σας, κυρία.
Άκου…
Θέλω να σου ζητήσω μια χάρη.
Να…
Μπορείς να σταματήσεις
να με λες "κυρία";
Μη μου μιλάς στον πληθυντικό.
Λέγε με "Χι-σιν".
Θες να το δοκιμάσεις;
Εγώ;
Ναι.
Εδώ;
Εμπρός, λοιπόν.
Δεν μπορώ τώρα. Δώστε μου λίγο χρόνο.
Πόσο;
Βασικά…
Δεν ξέρω.
Να χαμογελάς.
Σου πάει πιο πολύ απ' το συνοφρύωμα.
Παρεμπιπτόντως,
αν θελήσεις ποτέ να μου πεις το όνομά σου,
να το κάνεις.
Θα μου μιλάς στον ενικό αν σε αποκαλώ κι εγώ με το όνομά σου.
Να πάρει, τι θα κάνω με δαύτον;
Τι συμβαίνει;
Πάμε να φύγουμε.
-Τι κάνεις; -Τσόρενγκ-γι.
Πάμε.
Να πάρει!
Σφίξε τα δόντια, αφεντικό.
Γκούμσου, σταμάτα. Είναι…
Βούλωσέ το.
Κάνε στην άκρη. Θα σε απελευθερώσουμε από τη μοίρα σου.
Έγινε παρεξήγηση.
Στην άκρη, ανόητε!
Τι κάνεις, παππού; Δεν είναι ανάγκη.
Θα πάρουμε το κορίτσι και…
Γκούμσου, σταμάτα!
Κάνε πέρα το κεφάλι σου.
Κάναμε λάθος.
Ανήκει στον στρατό ανεξαρτησίας.
Προσποιήθηκε την αξιωματούχο
και έφερε χρήματα στον Στρατό του Βορρά.
Όντως το πιστεύεις;
Σκοτώσαμε πολλούς που είπαν ότι ήταν αντάρτες.
-Είπες ψέματα για να μην… -Κύριε Τσε!
Ηρέμησε και άκουσέ με.
Είναι αντάρτισσα.
Το σχέδιό τους πρέπει να πετύχει για να είναι ασφαλείς όσοι ζουν εδώ.
Ίσως θες να το πιστέψεις επειδή η καρδιά σου
χτυπά για εκείνη.
Δεν…
Δεν είναι αυτό.
Γαμώτο. Ο Ιαπωνικός Στρατός.
Τσον-μαν, φέρε το όπλο μου.
Να πάρει.
Θα εξηγήσω αργότερα.
Μη βγείτε μέχρι να γυρίσω.
Εντάξει.
Στάσου…
Πρόσεχε εκεί έξω.
Θα έρθει ένας Ιάπωνας αξιωματούχος.
Είναι οξύθυμος και βάρβαρος.
Σκληρόκαρδος.
Απεχθής.
Μοχθηρός.
Όταν θα έρθει εδώ,
όσοι είναι από το Τζόσον…
θα πεθάνουν.
Ταγματάρχης Μίουρα από το 37ο Σύνταγμα Πεζικού
της 19ης Μεραρχίας του Ιαπωνικού Στρατού.
Ήρθα να συλλάβω έναν αντάρτη από το Τζόσον.
Γι' αυτό,
θέλω να συνεργαστείτε…
Λι Γιουν;
Τι κάνει εδώ ο αλήτης;
Τον ξέρεις;
Ποιος είναι, κύριε;
Ένας τυχαίος.
Σκλάβος μου κάποτε.
Πώς γίνεται να μην άλλαξες καθόλου;
Η μοίρα ένωσε τους δρόμους μας. Ας κάτσουμε να τα πούμε.
Ο πελάτης μου ήθελε να σου πω το εξής.
"Ο σκύλος πεθαίνει
όταν φεύγει απ' το σπίτι του".
Έχουμε πολλά να πούμε.
Κοίτα αυτά τα μάτια.
Ακόμα ίδια.
Πού να μιλήσουμε;
Καλό μέρος αυτό εκεί.
Δεν χρειαζόμαστε όπλα. Θα μιλήσουμε μόνο.
Γιουν.
Αν αντισταθούμε, θα μας ξεκάνουν. Το ξέρεις, έτσι;
Πρέπει να το αποφύγουμε.
Μην προκαλέσετε μπελάδες μέχρι να γυρίσω.
Να ελέγξετε τα όπλα τους.
Μείνετε ψύχραιμοι, ό,τι κι αν γίνει.
Θα σταματήσουμε την αναζήτηση του μεταφορέα;
Έχουμε όπλα. Θα εξολοθρεύσουμε ό,τι χρειαστεί.
Να το θυμάσαι.
Ό,τι χρειαστεί, είπατε;
Άκουσέ με καλά.
Το σύνθημα είναι όταν αποχωρήσω.
Σκοτώστε τους όλους τότε.
Κι αν μας πυροβολήσουν πρώτοι;
Κι αν έχουμε πρόβλημα;
Θα τους σκοτώσουμε όλους.
Όσοι κι αν πεθάνουμε,
δεν πρέπει να αφήσουμε κανέναν τους ζωντανό.
Μικρός που 'ναι ο κόσμος.
Δεν περίμενα να σε βρω εδώ.
Ανησυχούσα πολύ για σένα.
Δεν ήξερα αν έχεις φαγητό.
Λοιπόν, πες μου.
Πώς περνούσες τόσο καιρό;
Γιατί δεν απαντάς;
Σε ρώτησα πώς περνούσες.
Ούτε να μου μιλήσεις δεν θες;
Ξέχνα το.
Για να βρεθήκαμε έτσι, μάλλον είσαι καλά.
Ποιοι είναι όλοι αυτοί έξω; Τι κάνουν;
Μοιάζουν να είναι ληστές ή κάτι τέτοιο.
Ληστές είναι.
Και σκοτώνουν Ιάπωνες στρατιώτες.
Να προσέχεις αν θες να ζήσεις.
Μη σε ξεγελάει η εμφάνισή τους.
Γιουν.
Πρόσεχε τα λόγια σου. Εντάξει;
Μην ξεχνάς ποιος είμαι.
Κατάλαβες;
Εσύ να μην ξεχνάς πού βρίσκεσαι.
Εδώ δεν είναι Γκιονγκσόνγκ.
Κανείς εδώ δεν θα νοιαστεί αν πεθάνεις.
Ψάχνω κάποιον που μετέφερε λεφτά απ' το Μιονγκτζόνγκ.
Μήπως
είναι εδώ;
Δεν υπάρχει κανείς εδώ. Φύγε.
Χτυπήθηκε στο Τζονγκγουολτζίν.
Έμαθα ότι εδώ υπάρχει τραυματίας που δεν είναι ντόπιος.
Θα συνεχίσεις τα ψέματα;
Φέρ' τον μου.
Ξέρω ότι είναι εδώ.
Σου είπα, δεν είναι εδώ.
Φύγε.
Εσύ
έλαβες τα λεφτά από τον μεταφορέα;
Γι' αυτό εμφανίζεσαι παντού; Ακόμα και στο τρένο για Τσανγκτσούν;
Δεν με άκουσες;
Δεν έχω καμία σχέση.
Όχι;
Τότε, τι κάνεις εδώ;
Στο χωριό όπου κρύβεται ο μεταφορέας;
Είπες ότι είσαι ληστής που σκοτώνει Ιάπωνες, αλήτη.
Μήπως βοηθάς τους επαναστάτες;
Αυτά τα αίσχη κάνεις αφού πρόδωσες πατρίδα και φίλους;
Δεν πρόδωσα τίποτα από τα δύο.
Δεν μου ανήκαν ποτέ, άλλωστε.
Σου επέτρεψα να ζήσεις σαν άνθρωπος, και ορίστε το ευχαριστώ.
Αυτό είναι το πρόβλημά σου.
Σε απελευθέρωσα. Όπως το Τζόσον.
Κάναμε τα πάντα για σένα. Γιατί παραπονιέσαι;
Οι αδύναμοι άνθρωποι και λαοί
δεν καταφέρνουν τίποτα μόνοι τους.
Πού είναι;
Ακίνητοι!
Μην πάτε πουθενά.
Τι στην ευχή συμβαίνει;
Τη βάψαμε τώρα. Γαμώτο!
Μίλα, αλλιώς πέθανες.
Πού είναι ο αλήτης;
Δεν θα μου πεις;
Εντάξει.
Θα σκοτώσω πρώτα εσένα.
Αρκετά ως εδώ.
Βαρέθηκα τα παιδιάστικα καπρίτσια σου.
Θα πεθάνετε όλοι.
Οι άντρες μου είναι έξω.
Σάνταο Μινάμι.
Τον ξέρεις, φαντάζομαι. Επικεφαλής στο φρούριο του Χοριόνγκ.
Θα έμαθες ότι όλη του η μονάδα αποδεκατίστηκε,
και εκείνος και οι επτά αξιωματικοί του.
Ποιος λες να το έκανε;
Είστε αντάρτες;
Όχι.
Είμαστε ληστές.
Εσύ ευθύνεσαι για το Χοριόνγκ;
Με τρεις άντρες;
Εμείς είμαστε το απόσπασμα.
Οι κεντρικές δυνάμεις έρχονται.
Αν θες να ζήσεις, πάρε τους άντρες σου και φύγε.
Το τελευταίο δώρο ενός σκλάβου στον αφέντη του.
Λες να χάψω το παραμύθι;
Πρέπει. Μόνο έτσι θα ζήσεις.
Σκοτώνουν αυτούς από το Τζόσον που δεν ολοκληρώνουν την επιχείρηση.
Δεν σου φέρονται όπως στους Ιάπωνες ταγματάρχες.
Γι' αυτό θες τόσο τη διάκριση;
Σκάσε, κάθαρμα!
Μην παρασύρεσαι, σκέψου λογικά.
Αλλιώς, ίσως σε δαγκώσει ο σκύλος που έφυγε από το σπίτι.
Δεν θα περιμένουμε άλλο! Σκοτώστε τους!
Μην πυροβολείτε! Περιμένετε την εντολή του ταγματάρχη!
Ισιντά!
Τι λένε τόση ώρα;
Θα μας σκοτώσουν. Τι θα κάνουμε;
Τι κάνετε; Ρίξτε τους!
Σκοτώστε τους όλους!
Μην πυροβολείτε!
Γιατί δεν μ' ακούς;
Αναθεματισμένε.
Ελάτε αν σας βαστάει, παλιοτόμαρα!
Γκούμσου!
Ηρέμησε, ηλίθιε. Αλλιώς, θα πεθάνουμε.
Τέλος επιχείρησης!
Υποχωρήστε όλοι!
Είστε καλά;
Μείνετε εδώ. Θα γυρίσω σύντομα.
Δεν με ακούσατε;
Κατεβάστε τα όπλα!
Μάλιστα, κύριε!
Κι εσείς.
Κατεβάστε κι εσείς τα όπλα.
Θα κάνουμε σαν να μη συνέβη ποτέ.
Τι τους είπες και έφυγαν;
Τους έδωσες λεφτά;
Να πάρει, μάλλον ψοφάει για χρήμα.
Δεν καταλαβαίνω τι γίνεται,
αλλά πρέπει να μιλήσουμε.
Σωστά.
Θα φύγουμε έτσι απλά;
Ήταν σκλάβος μου. Τον λυπήθηκα.
Κατάλαβα.
Αλλά, κύριε,
αυτούς από το Τζόσον τούς βόλεψε η κατάσταση,
αλλά για τους Ιάπωνες, είστε ένας προδότης που πρέπει να πεθάνει.
Πώς μου μιλάς έτσι;
Συγγνώμη, κύριε. Δεν θα επαναληφθεί.
Δεν θα τον σκοτώσω, αλλά θα βεβαιωθώ ότι θα πεθάνει.
Τι εννοείτε;
Άκου καλά τι θα σου πω.
Ο άντρας που μετέφερε τα λεφτά από το Μιονγκτζόνγκ
είναι εδώ.
Σκότωσε το κάθαρμα και τον Λι Γιουν και φέρε μου τα λεφτά.
Αυτό πρέπει να κάνεις.
Ταγματάρχη, σε ποιον μιλάτε;
Σ' εμένα μιλάτε;
Θα ζήσεις μόνο αν μου φέρεις το κεφάλι του Λι Γιουν.
Και την επόμενη φορά, μην κρυφακούς σαν ποντικός.
Κατάλαβες;
Θα σε πληρώσω ξεχωριστά για τον μεταφορέα.
Και ποιος ξέρει. Ίσως σου φερθώ ανθρώπινα αν το κάνεις.
Αποχωρούμε.
-Αποχωρούμε! -Μάλιστα!
Τι έβαλες εκεί;
Ένα γράμμα.
Γι' αυτόν που θα λάβει τα λεφτά.
Το πράγμα γίνεται πολύ περίπλοκο.
Γι' αυτό ήρθα στο Γκάντο.
Δηλαδή, μας λες ότι είσαι αντάρτισσα,
κι όχι υπάλληλος των Γιαπωνέζων.
Έλα τώρα! Τι είναι αυτά που λες;
Βλάκας είσαι;
Δούλευε για την κυβέρνηση
και μετά παραιτήθηκε και έγινε αντάρτισσα.
Ηλίθιε.
Βλαμμένε.
-Κάθαρμα. -Αλήτη.
Δείτε εδώ κάτι μπουμπούνες.
Θα πεθάνετε απ' την ηλιθιότητα εσείς.
Δώστε προσοχή.
Έγινε αντάρτισσα
για να μπορέσει να εργαστεί στην κυβέρνηση.
Σωστά;
Ακριβώς το αντίθετο, βασικά.
Δεν σου κόβει καθόλου.
Ψόφα καλύτερα.
Μπήκα στην κυβέρνηση για το κίνημα ανεξαρτησίας.
Για να συλλέξω απόρρητες πληροφορίες για την Ιαπωνία.
Να σου μιλήσω.
Άρα λέει ότι η κυβέρνηση…
Δεν καταλαβαίνω.
Για να τη συλλάβουν ήρθαν εκείνοι οι Ιάπωνες;
Ναι. Έψαχναν τον μεταφορέα των χρημάτων.
Πότε έμαθες ότι είναι αντάρτισσα;
Το ήξερες στο τρένο;
Μου κρύβεις κάτι;
Όταν αναλογιζόσουν την πατρίδα σου,
εγώ πονούσα για κάποια
που μετάνιωσα που δεν είδα πριν φύγω.
Εκείνη είναι.
Ήρθε ως εδώ για να πάρει πίσω τη χώρα που χάσαμε.
Δεν γινόταν να τη διώξω.
Κύριε Τσε,
άσε με να κρατήσω την υπόσχεσή μου, να μας προστατέψω.
Να την πάμε στον στρατό ανεξαρτησίας,
για να ζήσουμε ειρηνικά στο Γκάντο.
Αλίμονο.
Επιτέλους κατάλαβα τους λόγους σου.
Συγγνώμη.
Αλλά, Γιουν,
καλύτερα να μην ανακατευτούμε τώρα με τον στρατό ανεξαρτησίας.
Ξέρεις γιατί κατέστρεψαν το χωριό μου στο Γκούριε πριν τόσα χρόνια.
Επειδή ανακατευόμουν παντού,
ως τάχα αρχηγός των ανταρτών.
Ήθελα να σώσω τη χώρα μου,
μα δεν έσωσα την οικογένειά μου.
Τότε κατάλαβα κάτι.
Κάθε άνθρωπος έχει μοναδικές ικανότητες
κι εγώ δεν ήμουν ικανός να σώσω τη χώρα μου.
Ίσως επιτεθούν στο Τεπιόνγκ-ντονγκ ανά πάσα στιγμή.
Τώρα θα επιλέξω την οικογένειά μου.
Ζήσε τη ζωή σου χωρίς να μετανιώσεις για τίποτα.
Κι εγώ
θα κάνω το ίδιο.
Ας φύγουμε.
Γιατί φεύγουμε μόνο εμείς; Κι ο Γιουν;
Προχώρα.
Να πας στη Σον-μποκ.
Έχει διασυνδέσεις με τους αντάρτες.
Τους πουλάει όπλα, άλλωστε.
Έχουμε κι άλλο ταξίδι.
Καλά κατάλαβα ότι κάποιος είναι εδώ.
Ώστε εσύ ήσουν.
Κάθισε.
Ξέρεις, πριν πέντε χρόνια…
άφησα τον Λι Γιουν να ζήσει.
Πρώτη φορά το έκανα στα δέκα χρόνια της καριέρας μου.
Είπε ότι εσύ έπρεπε να τον σκοτώσεις.
Οπότε, δεν τον σκότωσα.
Θεώρησα σωστό να αφήσω σ' εσένα τη μοίρα του.
Με κατηγορείς
που με σεβάστηκες και δεν τον σκότωσες;
Όχι.
Δεν είναι έτσι.
Απλώς σου εξηγώ την κατάστασή μου.
Πρέπει να σκοτώσω τον Λι Γιουν.
Κι αυτόν και τη Ναμ Χι-σιν.
Δεν γίνεται αλλιώς.
Γι' αυτό, μην μπλέκεσαι στα πόδια μου.
Θα τους σκοτώσω και θα φύγω,
όπως είπες.
Πιστεύεις ότι μπορείς να σκοτώσεις τον Λι Γιουν;
Θα τον σκοτώσω για χάρη σου.
Εσύ δεν μπορείς να το κάνεις.
Ξέρεις τι σου έκανε το κάθαρμα;
-Αν σου πω, δεν θα πιστεύεις… -Αρκετά.
Ξέρω τα πάντα.
Τα πάντα;
Τότε, γιατί δεν…
Πας καλά; Γιατί είσαι τόσο χαζός;
Κάνει κρύο.
Σε πίστεψα σαν χαζός.
Είπες ψέματα για τους γονείς σου.
Κύριε Τσε.
Συγγνώμη γι' αυτό, αλλά…
Με κάνει έξαλλο
που δεν μπορούσα να απαντήσω στον Γιουν.
Δεν ήξερα τι να πω όταν με ρώτησε αν πρέπει να σε σκοτώσουμε.
Ο Γιουν είπε να σε αφήσουμε.
Αυτός που θες να σκοτώσεις με τόσο πάθος
σου χάρισε τη ζωή.
Κι εσύ μιλάς έτσι;
Τι άνθρωπος είσαι;
Έχεις δίκιο.
Δεν είμαι άνθρωπος.
Γι' αυτό κάνω αυτήν τη δουλειά.
Τέλος πάντων.
Είπα ό,τι είχα να πω, οπότε φεύγω.
Μην ξεχνάς όσα σου είπα.
Μην ανακατευτείς.
Αν σε βρω στον δρόμο μου ξανά…
θα σε σκοτώσω κι εσένα.
Κατάλαβες;
Είναι όντως ανάγκη να το κάνεις;
Τόσο πολύ ανησυχείς γι' αυτόν;
Για σένα.
Για σένα ανησυχώ, Ον-νιόνι.
Ο Γιουν είναι πολύ έξυπνος.
Και…
δεν είναι σωστό να πολεμάς συμπατριώτες.
Μην το λες αυτό.
Οι γονείς μου…
σκοτώθηκαν από συμπατριώτη.
Δεν με πιστεύεις.
Κρίμα.
Ήσουν ο μόνος που με πίστεψε.
Αντίο.
Να προσέχεις…
τον εαυτό σου.
Ζείτε σε διεστραμμένο κόσμο.
Κι εσύ, Ον-νιόνι,
και ο Γιουν.
Πατέρα.
Ον-νιόνι.
Μην έρχεσαι εδώ!
Γύρνα πίσω!
Πατέρα, μητέρα…
Πατέρα, μητέρα!
Σ' έπιασα, σκρόφα!
Υποτιτλισμός: Κατερίνα Περδικάκη